Arthur Motzfeldt

Arthur Motzfeldt (født 19. desember 1855 i Tromsø, død 7. april 1928) var en norsk idrettsleder og forretningsmann.

Han ble født i Tromsø ettersom faren Carl Frederik Motzfeldt var stiftamtmann i Tromsø og amtmann i Finnmark fra 1854 til 1857. I 1857 flyttet familien til Trondheim da C.F. Motzfeldt ble utnevnt til amtmann i Søndre Trondhjems amt. Arthur vokste derfor opp i Trondheim. 

Han tok eksamen ved Trondhjems Tekniske Læreanstalt i 1876. I 1876 forlot han Norge til fordel for Amerika og jobbet der som jernbaneingeniør helt til 1884 da han reiste fra Saint Joseph, Missouri hjem igjen til Norge. I 1885 etablerte Motzfeldt sin egen maskin-ingeniørforretning, skipshandel, sykkelforretning og handel med frø. Butikken lå i Fjordgaden 20 og kontoret i Fjordgaden 7. I 1908 var han medlem av Trondheim kommunestyre. Motzfeldt var også medlem av det stedlige fabrikktilsynet.

Motzfeldt involverte seg i skøytesport som leder av både Trondhjems Skøiteklub fra og med sesongen 1885/86 og til og med sesongen 1900/01 bare avbrutt i en halv sesong i 1887/88 av fabrikeier H. Spørck, og Norsk Skøiteforbund og er den som har sittet som leder av Norges Skøyteforbund i flest perioder pêr 2015 i et antall av seks.

 Referanser 
FT 1865, FT 1875, FT 1900 og FT 1910 på digitalarkivet.arkivverket.no/ft/person/ Besøkt 5. mars 2014.
Norsk Skøytesports navn og tall 1893–2013  Med alle dens tingvalgte komiteer og utvalg, på Norges skøyteforbunds .pdf-dokument. Publisert 1. september 2012. Besøkt 5. mars 2014.
Adressebok Trondheim 1899  på www.trondheim.folkebibl.no/db/adresseboktrondheim/1899/ Besøkt 5. mars 2014.
Trondhjems Tekniske Læreanstalt: Karakterprotokoll 1870–1890 : Arthur Motzfeldt  på WebBok ved UIB.no Besøkt 21. mars 2014.
Trondhjems skøiteklub : 1876 – 24de februar – 1901; en oversigt digitalisert på Nasjonalbibliotekets Bokhylla.no. Besøkt 5. mars 2014.
Jonas Chr. Richter. Det gamle og det nye Trondhjem – Større Forretninger i Trondhjem: Arthur Motzfeldt  (med bilde av butikkvindu og lager samt et porttrettbilde) på www.tfb.no/db/richter/ Besøkt 5. mars 2014.

 Eksterne lenker 
 Artikkel med bilde på Wiki Strinda Strinda Historielags nettsider.
 Jonas Chr. Richter. Det gamle og det nye Trondhjem – Større Forretninger i Trondhjem: Arthur Motzfeldt  (med bilde av butikkvindu og lager samt et porttrettbilde) på www.tfb.no/db/richter/

Kategori:Presidenter i Norges Skøyteforbund
Kategori:Lokalpolitikere i Trondheim
Kategori:Norske forretningsfolk
Kategori:Alumni fra Trondhjems Tekniske Læreanstalt
Kategori:Personer fra Trondheim kommune
Kategori:Artikler i skøytesportprosjektet